ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยกองทุนพัฒนาไฟฟ้าเพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้าพ.ศ. ๒๕๕๓ อาศัยอำนาจตามความในมาตรา ๒๔ มาตรา ๙๕ มาตรา ๙๖ และมาตรา ๙๗แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำโดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงานวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการกำกับกิจการพลังงาน ว่าด้วยกองทุนพัฒนาไฟฟ้าเพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้า พ.ศ.๒๕๕๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้เงินกองทุนพัฒนาไฟฟ้าในพื้นที่ประกาศ หมายความว่าเงินที่ได้รับการจัดสรรตามระเบียบคณะกรรมการกำกับกิจการพลังงานว่าด้วยกองทุนพัฒนาไฟฟ้า พ.ศ. ๒๕๕๓ให้ใช้จ่ายเพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้าตามมาตรา ๙๗ (๓) โดยแยกตามโรงไฟฟ้า และให้ต่อท้ายด้วยชื่อของโรงไฟฟ้า หรือชื่อตำบลหรือชื่ออำเภอ หรือชื่อจังหวัดที่โรงไฟฟ้าตั้งอยู่ฟื้นฟู หมายความว่าการทำให้ท้องถิ่นที่ได้รับผลกระทบจากการดำเนินงานของโรงไฟฟ้ามีความเจริญงอกงามยั่งยืนท้องถิ่น หมายความว่าพื้นที่และชุมชนที่ได้รับผลกระทบจากการดำเนินงานของโรงไฟฟ้ามีสิทธิได้รับการสนับสนุนจากกองทุนพัฒนาไฟฟ้าตามนัยของมาตรา ๙๗ (๓)พื้นที่ประกาศ หมายความว่าพื้นที่ที่ สกพ.ประกาศกำหนดให้เป็นพื้นที่ที่มีสิทธิได้รับการสนับสนุนจากกองทุนพัฒนาไฟฟ้า ตามนัยของมาตรา๙๗ (๓)โรงไฟฟ้า หมายความว่า อาคารสถานที่ ที่จะใช้หรือใช้ในการผลิตกระแสไฟฟ้า และได้รับใบอนุญาตประกอบกิจการไฟฟ้าตามระเบียบที่ กกพ. ประกาศกำหนดกกพ. หมายความว่าคณะกรรมการกำกับกิจการพลังงานสกพ. หมายความว่าสำนักงานคณะกรรมการกำกับกิจการพลังงานคพรฟ. หมายความว่าคณะกรรมการพัฒนาชุมชนในพื้นที่รอบโรงไฟฟ้าคพรต. หมายความว่าคณะกรรมการพัฒนาชุมชนในพื้นที่รอบโรงไฟฟ้าตำบลหมู่บ้าน หมายความว่าหมู่บ้านตามกฎหมายว่าด้วยลักษณะการปกครองท้องที่หรือชุมชนที่มีการจัดตั้งขึ้นตามกฎหมายตำบล หมายความว่าตำบลตามกฎหมายว่าด้วยลักษณะปกครองท้องที่ หรือแขวงตามกฎหมายว่าด้วยระเบียบบริหารราชการกรุงเทพมหานครหรือเขตปกครองที่เรียกชื่อเป็นอย่างอื่นตามกฎหมายว่าด้วยการปกครองพื้นที่นั้น ๆและให้รวมถึงกลุ่มชุมชนที่มีพื้นที่ติดต่อกันตามที่ สกพ. ประกาศกำหนดโครงการชุมชน หมายความว่าโครงการที่เสนอขอเงินสนับสนุนจากกองทุนพัฒนาไฟฟ้าเพื่อกิจการตามมาตรา ๙๗ (๓)งบประมาณรายจ่าย หมายความว่าจำนวนเงินอย่างสูงที่อนุญาตให้จ่าย หรือก่อหนี้ผูกพันได้ตามวัตถุประสงค์และในเวลาที่กำหนดปีงบประมาณ หมายความว่าปีงบประมาณของ สกพ.ข้อ ๔ ให้ประธาน กกพ.เป็นผู้รักษาการตามระเบียบนี้ และวินิจฉัยปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ ๕ พื้นที่ประกาศให้พิจารณาจากแผนการผลิตไฟฟ้าสำหรับแต่ละโรงไฟฟ้าให้ครอบคลุมถึงตำบลโดยรอบโรงไฟฟ้าที่อยู่ในรัศมีจากศูนย์กลางโรงไฟฟ้าเป็นระยะทางดังนี้(๑) ห้ากิโลเมตรสำหรับโรงไฟฟ้าที่ผลิตพลังงานไฟฟ้าเกินห้าพันล้านกิโลวัตต์ - ชั่วโมงต่อปี(๒) สามกิโลเมตรสำหรับโรงไฟฟ้าที่ผลิตพลังงานไฟฟ้าเกินหนึ่งร้อยล้านกิโลวัตต์ - ชั่วโมง แต่ไม่เกินห้าพันล้านกิโลวัตต์- ชั่วโมงต่อปี(๓) หนึ่งกิโลเมตร สำหรับโรงไฟฟ้าที่ผลิตพลังงานไฟฟ้าไม่เกินหนึ่งร้อยล้านกิโลวัตต์- ชั่วโมงต่อปีกรณีกองทุนพัฒนาชุมชนในพื้นที่รอบโรงไฟฟ้าเดิมที่ผลิตพลังงานไฟฟ้าเกินหนึ่งร้อยล้านกิโลวัตต์ - ชั่วโมงต่อปีกำหนดให้พื้นที่รอบโรงไฟฟ้าในรัศมีห้ากิโลเมตรเดิมเป็นพื้นที่ประกาศในกรณีที่มีการทับซ้อนกันของเขตพื้นที่ประกาศเนื่องจากโรงไฟฟ้าอยู่ใกล้กันอาจรวมพื้นที่ประกาศเข้าด้วยกันก็ได้ ทั้งนี้ ให้คำนึงถึงประโยชน์ต่อการพัฒนาพื้นที่ประกาศเป็นสำคัญพื้นที่ประกาศอาจครอบคลุมตำบลแตกต่างจากที่กำหนดข้างต้นหากมีผลการศึกษาวิจัยผลกระทบตามหลักวิชาการซึ่งได้ทำการรับฟังความคิดเห็นจากประชาชนในพื้นที่แล้วหรือเป็นพื้นที่อยู่อาศัยหรือที่ทำกินที่หน่วยงานของรัฐหรือผู้ประกอบกิจการผลิตไฟฟ้าจัดสรรขึ้นเพื่อรองรับผู้ที่ต้องย้ายที่อยู่อาศัยหรือที่ทำกิน เนื่องจากการสร้างหรือการดำเนินงานของโรงไฟฟ้า เมื่อได้รับความเห็นชอบจาก กกพ.แล้วให้ถือเสมือนเป็นหมู่บ้านของตำบลในพื้นที่เดิมที่ถูกโยกย้ายให้ สกพ. โดยความเห็นชอบของ กกพ. เป็นผู้ออกประกาศกำหนดพื้นที่ประกาศข้อ ๖ การบริหารเงินกองทุนพัฒนาไฟฟ้าในพื้นที่ประกาศมีสามประเภท ดังนี้(๑) กองทุนประเภท ก สำหรับพื้นที่ที่ได้รับการจัดสรรเงินเพื่อการพัฒนาพื้นที่มากพอต่อการบริหารจัดการได้เต็มรูปแบบโดยมีปริมาณการผลิตพลังงานไฟฟ้ามากกว่าห้าพันล้านกิโลวัตต์ - ชั่วโมงต่อปีหรือมีรายได้มากกว่าห้าสิบล้านบาทต่อปีขึ้นไป(๒) กองทุนประเภท ขสำหรับพื้นที่ที่ได้รับการจัดสรรเงินเพื่อการพัฒนาพื้นที่เพียงพอต่อการบริหารจัดการในระดับปานกลางโดยมีปริมาณการผลิตพลังงานไฟฟ้าไม่เกินห้าพันล้านกิโลวัตต์ - ชั่วโมงและมีรายได้มากกว่าหนึ่งล้านบาทแต่ไม่เกินห้าสิบล้านบาทต่อปี(๓) กองทุนประเภท ค สำหรับพื้นที่ที่ได้รับการจัดสรรเงินน้อยควรมีการบริหารจัดการอย่างจำกัดโดยมีปริมาณการผลิตพลังงานไฟฟ้าไม่เกินหนึ่งร้อยล้านกิโลวัตต์ - ชั่วโมงต่อปีและมีรายได้ไม่เกินหนึ่งล้านบาทต่อปีให้ สกพ. โดยความเห็นชอบของ กกพ. เป็นผู้ประกาศกำหนดข้อ ๗ การบริหารเงินกองทุนพัฒนาไฟฟ้าในพื้นที่ประกาศสำหรับกองทุนประเภท ก และประเภท ข ประกอบด้วย(๑) เงินหรือทรัพย์สินที่ได้รับการจัดสรรจากกองทุนพัฒนาไฟฟ้า(๒) คพรฟ.(๓) การจัดสรรเงิน และการอนุมัติโครงการ(๔) การพัสดุ(๕) การเงินและการบัญชี(๖) การตรวจสอบ การติดตาม และการประเมินผล(๗) การประชาสัมพันธ์สำหรับกองทุนประเภท ก ให้มีการจัดตั้ง คพรต.เพื่อให้ประชาชนในพื้นที่ประกาศมีส่วนร่วมในการบริหารจัดการกองทุนพัฒนาไฟฟ้าสำหรับกองทุนประเภท ค ให้ สกพ.จัดให้มีผู้แทนจากเทศบาลหรือองค์การบริหารส่วนตำบล ในพื้นที่ประกาศจำนวนไม่เกินสามคน เป็นผู้พิจารณาอนุมัติโครงการชุมชนเพื่อพัฒนาและฟื้นฟูท้องถิ่นตามที่ กกพ. กำหนดข้อ ๘ แนวทางการบริหารกองทุนพัฒนาไฟฟ้าในพื้นที่ประกาศมีดังนี้(๑) จัดให้มีการกระจายอำนาจการบริหารจัดการสู่ชุมชนเพื่อให้มีระบบการบริหารจัดการที่ดีมีธรรมาภิบาล โปร่งใส ตรวจสอบได้(๒) ส่งเสริม สนับสนุนให้มีการจัดทำโครงการชุมชน โดยชุมชน เพื่อชุมชนเน้นการมีส่วนร่วมของชุมชน เพื่อการพัฒนาคุณภาพชีวิต และพัฒนาศักยภาพชุมชนตามแนวทางเศรษฐกิจพอเพียงเสริมสร้างระบบสวัสดิการของประชาชนและชุมชนอย่างมีคุณภาพเพื่อให้มีชีวิตความเป็นอยู่ที่ดีขึ้น(๓) ส่งเสริม สนับสนุนให้เกิดความร่วมมือ การแลกเปลี่ยนเรียนรู้ระหว่างชุมชนภายในพื้นที่ประกาศเพื่อให้เกิดการเชื่อมโยงและบูรณาการ การทำงานร่วมกันกับภาคส่วนต่าง ๆ ได้แก่องค์กรปกครองส่วนท้องถิ่น หน่วยงานราชการ องค์กรชุมชน สถานศึกษา ศาสนสถาน เป็นต้น(๔) ส่งเสริม สนับสนุนให้เกิดการเชื่อมโยงข้อมูล การเรียนรู้การบริหารจัดการ การติดตามตรวจสอบ การประชาสัมพันธ์สู่สาธารณชน การพัฒนาระบบข้อมูลระหว่างกองทุนพัฒนาไฟฟ้าในพื้นที่ประกาศทุกระดับพื้นที่เพื่อให้เกิดการพัฒนาอย่างยั่งยืน(๕)จัดให้มีการชดเชยเพื่อเยียวยาให้ผู้ได้รับผลกระทบโดยตรงจากการดำเนินงานของโรงไฟฟ้าทั้งด้านสุขภาพ อาชีพ และสิ่งแวดล้อม(๖) ส่งเสริม สนับสนุนการฟื้นฟูธรรมชาติและสิ่งแวดล้อมการเฝ้าระวังทางสังคม สุขภาวะสิ่งแวดล้อมหมวด ๒สำนักงานคณะกรรมการกำกับกิจการพลังงานคณะกรรมการพัฒนาชุมชนในพื้นที่รอบโรงไฟฟ้าและคณะกรรมการพัฒนาชุมชนในพื้นที่รอบโรงไฟฟ้าตำบล ส่วนที่ ๑สำนักงานคณะกรรมการกำกับกิจการพลังงาน ข้อ ๙ การบริหารกองทุนพัฒนาไฟฟ้าในพื้นที่ประกาศสกพ. มีอำนาจหน้าที่ดังนี้(๑) ประกาศกำหนดพื้นที่ประกาศและประเภทการบริหารเงินกองทุนพัฒนาไฟฟ้าในพื้นที่ประกาศ(๒) กำหนดเป้าหมาย และจัดทำแผนงาน ทั้งในระยะสั้นและในระยะยาวของกองทุนพัฒนาไฟฟ้าเพื่อกิจการตามมาตรา ๙๗ (๓)(๓) จัดทำประมาณการรายได้ประจำปีของกองทุนพัฒนาไฟฟ้าในแต่ละพื้นที่และแจ้งให้กองทุนพัฒนาไฟฟ้าในพื้นที่ประกาศ แต่ละพื้นที่รับทราบ(๔) สนับสนุนการจัดทำแผนงานประจำปี แผนยุทธศาสตร์ แผนงบประมาณของคพรฟ. ในแต่ละพื้นที่ประกาศ เพื่อเสนอ กกพ. อนุมัติ และประกาศต่อสาธารณชน(๕) สนับสนุนให้มีการจัดวางระบบข้อมูลการเงินและการบัญชี การตรวจสอบการติดตาม การประเมินผล การประชาสัมพันธ์ ในแต่ละพื้นที่ประกาศ(๖) ส่งเสริมและสนับสนุนการฝึกอบรมและการพัฒนาศักยภาพของ คพรฟ. คพรต.และผู้ที่เกี่ยวข้องในการบริหารงานกองทุนพัฒนาไฟฟ้า(๗)เผยแพร่การดำเนินงานกองทุนพัฒนาไฟฟ้าในแต่ละพื้นที่ให้ผู้ที่เกี่ยวข้องและสาธารณชนรับทราบ(๘) สนับสนุนการยกร่างระเบียบ คำสั่ง หลักเกณฑ์ แนวทางและวิธีปฏิบัติของ คพรฟ. ในแต่ละพื้นที่ประกาศ เพื่อเสนอ กกพ. อนุมัติ(๙) รับเรื่องร้องเรียนเกี่ยวกับการบริหารการใช้จ่ายเงินกองทุนพัฒนาไฟฟ้าในพื้นที่ประกาศและรวบรวมข้อเท็จจริงเสนอกกพ. พิจารณา(๑๐) มอบหมายให้ คพรฟ. ดำเนินการอื่นใดเพื่อให้บรรลุวัตถุประสงค์กองทุนพัฒนาไฟฟ้าส่วนที่ ๒คณะกรรมการพัฒนาชุมชนในพื้นที่รอบโรงไฟฟ้า ข้อ ๑๐ การบริหารเงินกองทุนพัฒนาไฟฟ้าในพื้นที่ประกาศสำหรับกองทุนประเภทก และประเภท ข ให้ สกพ. ดำเนินการเพื่อให้มี คพรฟ. ขึ้นคณะหนึ่งมีจำนวนไม่น้อยกว่า ๑๕ คน และสูงสุดไม่เกิน ๓๕ คน ตามที่ กกพ. กำหนด ประกอบด้วยผู้แทนภาคประชาชน ผู้แทนภาครัฐ และผู้ทรงคุณวุฒิ โดยให้มีผู้แทนภาคประชาชนจำนวนไม่น้อยกว่าสองในสามของคณะกรรมการทั้งหมดและมีผู้ทรงคุณวุฒิได้ไม่เกิน ๓ คนข้อ ๑๑ คพรฟ.มีอำนาจและหน้าที่ดังนี้(๑)สามารถกำหนดพื้นที่ผู้มีสิทธิได้รับผลประโยชน์จากกองทุนพัฒนาไฟฟ้าให้แตกต่างจากพื้นที่ประกาศได้โดยความเห็นชอบของ กกพ.(๒) จัดทำและเสนอแผนยุทธศาสตร์ แผนงานประจำปีแผนการจัดสรรเงินเพื่อใช้ในการพัฒนาและฟื้นฟูท้องถิ่น ต่อ กกพ.เพื่ออนุมัติและประกาศต่อสาธารณชน(๓) ส่งเสริมสนับสนุนให้มีการสำรวจผลกระทบจากการดำเนินงานของโรงไฟฟ้าโดยมีการศึกษาตามหลักวิชาการ และรับฟังความคิดเห็นประชาชนในพื้นที่เพื่อเสนอขอปรับปรุงพื้นที่ที่ได้รับผลกระทบจากการดำเนินงานของโรงไฟฟ้าต่อ กกพ.เพื่อพิจารณาอนุมัติพื้นที่ประกาศ(๔) ส่งเสริมให้มีการสำรวจความต้องการของประชาชนและสำรวจผลกระทบจากการดำเนินงานของโรงไฟฟ้าเป็นประจำทุกปี เพื่อใช้ประกอบการจัดทำโครงการชุมชน(๕) พิจารณาอนุมัติโครงการชุมชน เพื่อพัฒนาและฟื้นฟูท้องถิ่น(๖) จัดให้มีสัญญา หรือข้อตกลงโครงการชุมชนและเบิกจ่ายเงินสนับสนุนตามแผนงานหรืองวดเงิน เพื่อการดำเนินงานโครงการชุมชน(๗) กำกับดูแล ให้มีการบันทึกบัญชีและรายงานสถานะการเงินกองทุนพัฒนาไฟฟ้าในพื้นที่ประกาศ ต่อ สกพ.เป็นรายไตรมาสและรายปี ตามระเบียบ วิธีการ และรูปแบบที่ กกพ. กำหนด(๘) ติดตาม ตรวจสอบ และประเมินผลการดำเนินงานโครงการชุมชนพร้อมรายงานผลการดำเนินงานโครงการชุมชน ต่อ สกพ.(๙) จัดจ้าง และแต่งตั้งผู้ตรวจสอบบัญชี(๑๐) จัดประชุม คพรฟ. อย่างน้อย ๓ เดือนครั้งเพื่อการบริหารเงินกองทุนพัฒนาไฟฟ้าในพื้นที่ประกาศการติดตามผลการดำเนินงานโครงการชุมชน และจัดทำรายงานการประชุมเป็นหลักฐาน(๑๑) การบริหารกองทุนพัฒนาไฟฟ้าในพื้นที่ประกาศอาจว่าจ้างบุคคลเพื่อปฏิบัติหน้าที่ช่วยการดำเนินงานตามความจำเป็นและเหมาะสมและอาจว่าจ้างบุคคลภายนอกเพื่อตรวจสอบติดตามและประเมินผลโครงการได้ตามความเหมาะสมตามที่ กกพ. กำหนด(๑๒) ประชาสัมพันธ์หรือเผยแพร่ข้อมูลกองทุนพัฒนาไฟฟ้าในพื้นที่ประกาศและผลการดำเนินงานต่อสาธารณชน(๑๓) ส่งเสริมและสนับสนุนการดำเนินงานแบบมีส่วนร่วมของภาคส่วนต่าง ๆในพื้นที่ประกาศและเครือข่ายความร่วมมือของ คพรฟ. ในพื้นที่ประกาศอื่น ๆ(๑๔) แต่งตั้งคณะอนุกรรมการเพื่อพิจารณาหรือกระทำการอย่างใดตามที่คพรฟ. มอบหมาย(๑๕) กำกับดูแล และดำเนินงานให้เป็นไปตามระเบียบ คำสั่ง หลักเกณฑ์แนวทาง วิธีการที่ กกพ. กำหนด(๑๖) ในกรณีที่ประกาศระเบียบที่ กกพ. กำหนดไม่ครอบคลุมถึงการดำเนินงานของ คพรฟ. ในพื้นที่ประกาศเนื่องจากพื้นที่ดังกล่าวมีลักษณะเฉพาะ ให้ คพรฟ.เสนอระเบียบที่เกี่ยวข้องเพิ่มเติมให้ กกพ. พิจารณาได้เท่าที่จำเป็น ทั้งนี้ ตามหลักเกณฑ์ แนวทางที่ กกพ. กำหนด(๑๗) ดำเนินงานอื่นใดตามที่ กกพ. หรือ สกพ.มอบหมายเพื่อให้บรรลุวัตถุประสงค์ของการบริหารเงินกองทุนพัฒนาไฟฟ้าในพื้นที่ประกาศทั้งนี้ ต้องอยู่ภายใต้กฎหมายระเบียบ ประกาศ คำสั่ง และวิธีปฏิบัติที่ได้กำหนดไว้ข้อ ๑๒[๒] ผู้แทนภาคประชาชนของ คพรฟ.ให้มาจากการสรรหาด้วยวิธีการ ดังต่อไปนี้(๑) คัดเลือกผู้แทนระดับหมู่บ้านโดยจัดให้มีการประชาคมหมู่บ้าน ทุกหมู่บ้านในแต่ละตำบลของพื้นที่ประกาศเพื่อคัดเลือกผู้แทนหมู่บ้าน โดยให้มีจำนวนผู้แทนเท่ากันทุกหมู่บ้าน(๒) คัดเลือกผู้แทนระดับตำบล เพื่อเป็นกรรมการใน คพรฟ.โดยให้ผู้แทนจากหมู่บ้านในข้อ (๑) แสดงวิสัยทัศน์ประกอบการคัดเลือกผู้แทนระดับตำบลการสรรหาผู้แทนภาคประชาชนของ คพรฟ.และการกำหนดวิธีการสรรหากรณีที่ไม่สามารถจัดประชาคมหมู่บ้านได้ตามวรรคหนึ่งให้เป็นไปตามที่ กกพ. ประกาศกำหนดข้อ ๑๓ กรรมการผู้แทนภาคประชาชนต้องมีคุณสมบัติ และไม่มีลักษณะต้องห้ามดังนี้(๑) มีสัญชาติไทย(๒) มีอายุไม่ต่ำกว่า ๒๕ ปีบริบูรณ์ และไม่เกิน ๗๐ ปีบริบูรณ์(๓) มีพื้นความรู้ไม่ต่ำกว่าการศึกษาภาคบังคับหรือที่กระทรวงศึกษาธิการเทียบไม่ต่ำกว่าการศึกษาภาคบังคับ(๔) มีชื่อในทะเบียนบ้านที่อยู่ในพื้นที่ประกาศติดต่อกันไม่น้อยกว่า๑ ปี นับถึงวันที่ดำเนินการสรรหา(๕)ไม่เป็นสมาชิกสภาผู้แทนราษฎรหรือผู้ช่วยผู้ดำเนินงานของสมาชิกสภาผู้แทนราษฎร สมาชิกวุฒิสภาเจ้าหน้าที่ของรัฐ ซึ่งมีตำแหน่งหรือเงินเดือนประจำข้าราชการการเมืองหรือผู้ดำรงตำแหน่งทางการเมือง สมาชิกสภาท้องถิ่น ผู้บริหารท้องถิ่นกรรมการที่ปรึกษาพรรคการเมือง(๖) ไม่เป็นบุคคลวิกลจริตหรือจิตฟั่นเฟือนไม่สมประกอบ(๗) ไม่ติดยาเสพติดให้โทษ(๘) ไม่เป็นบุคคลล้มละลายหรือไม่เคยเป็นบุคคลล้มละลายทุจริต(๙) ไม่เป็นคนไร้ความสามารถหรือคนเสมือนไร้ความสามารถ(๑๐) ไม่เป็นผู้ต้องคำพิพากษาถึงที่สุดให้จำคุกและถูกคุมขังอยู่โดยหมายศาล(๑๑) ไม่เคยเป็นบุคคลที่ต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันดำเนินการสรรหาเว้นแต่ความผิดอันได้กระทำโดยประมาทหรือความผิดลหุโทษ(๑๒) ไม่เคยถูกไล่ออก ปลดออก หรือให้ออกจากราชการ หน่วยงานของรัฐเพราะทุจริตต่อหน้าที่ หรือประพฤติชั่วอย่างร้ายแรงหรือถือว่ากระทำการทุจริตและประพฤติมิชอบในวงราชการ(๑๓)ไม่เป็นผู้มีส่วนได้ส่วนเสียในนิติกรรมสัญญาที่ทำกับกองทุนพัฒนาไฟฟ้าข้อ ๑๔ ให้ผู้ว่าราชการจังหวัดคัดเลือกผู้แทนจากส่วนราชการส่วนกลางที่ปฏิบัติงานในเขตจังหวัดราชการส่วนภูมิภาคหรือส่วนท้องถิ่นในพื้นที่ประกาศ หรือสมาชิกสภาท้องถิ่นหรือผู้บริหารท้องถิ่น กำนันหรือผู้ใหญ่บ้านในพื้นที่ประกาศที่มีประสบการณ์ในการพัฒนาชุมชน สังคม เศรษฐกิจ สิ่งแวดล้อม การเกษตร สุขอนามัยหรืออุตสาหกรรม เป็นกรรมการในสัดส่วนผู้แทนภาครัฐตามจำนวนที่ กกพ. กำหนดข้อ ๑๕ ให้บุคคลและผู้ดำรงตำแหน่งดังต่อไปนี้เป็นกรรมการผู้แทนภาครัฐโดยตำแหน่ง(๑) ผู้แทนกระทรวงพลังงานที่ได้รับมอบหมายจากกระทรวงพลังงานจำนวนไม่เกิน ๒ คน(๒) ผู้แทน สกพ. ที่ประจำเขตพื้นที่ที่โรงไฟฟ้าตั้งอยู่ หรือผู้ที่ได้รับมอบหมายจากสกพ.ข้อ ๑๖ ให้ผู้ได้รับคัดเลือกให้เป็นกรรมการผู้แทนภาคประชาชนและผู้แทนภาครัฐจัดประชุมเพื่อเสนอรายชื่อและคัดเลือกกรรมการผู้ทรงคุณวุฒิตามจำนวนที่ กกพ. กำหนดข้อ ๑๗ กรรมการผู้ทรงคุณวุฒิต้องมีคุณสมบัติ และไม่มีลักษณะต้องห้ามดังนี้(๑) มีสัญชาติไทย(๒) มีอายุไม่ต่ำกว่า ๓๕ ปีบริบูรณ์ และไม่เกิน ๗๐ ปีบริบูรณ์(๓) มีความรู้ ความชำนาญ ประสบการณ์ ในด้านสังคม สาธารณสุข พลังงานสิ่งแวดล้อม เศรษฐกิจชุมชน การศึกษา การเงิน หรือด้านสื่อสาร(๔) มีชื่อในทะเบียนบ้านในจังหวัดที่โรงไฟฟ้าตั้งอยู่(๕) ไม่เป็นสมาชิกสภาผู้แทนราษฎรหรือผู้ช่วยผู้ดำเนินงานของสมาชิกสภาผู้แทนราษฎร สมาชิกวุฒิสภาข้าราชการการเมืองหรือผู้ดำรงตำแหน่งทางการเมือง สมาชิกสภาท้องถิ่นผู้บริหารท้องถิ่น กรรมการที่ปรึกษาพรรคการเมือง(๖) ไม่เป็นบุคคลวิกลจริตหรือจิตฟั่นเฟือนไม่สมประกอบ(๗) ไม่ติดยาเสพติดให้โทษ(๘) ไม่เป็นบุคคลล้มละลายหรือไม่เคยเป็นบุคคลล้มละลายทุจริต(๙) ไม่เป็นคนไร้ความสามารถหรือคนเสมือนไร้ความสามารถ(๑๐)ไม่เป็นผู้ต้องคำพิพากษาถึงที่สุดให้จำคุกและถูกคุมขังอยู่โดยหมายศาล(๑๑) ไม่เคยเป็นบุคคลที่ต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันได้รับการเสนอชื่อเว้นแต่ความผิดอันได้กระทำโดยประมาทหรือความผิดลหุโทษ(๑๒) ไม่เคยถูกไล่ออก ปลดออก หรือให้ออกจากราชการ หน่วยงานของรัฐเพราะทุจริตต่อหน้าที่ หรือประพฤติชั่วอย่างร้ายแรง หรือถือว่ากระทำการทุจริตและประพฤติมิชอบในวงราชการ(๑๓)ไม่เป็นผู้มีส่วนได้ส่วนเสียในนิติกรรมสัญญาที่ทำกับกองทุนพัฒนาไฟฟ้าข้อ ๑๘ เมื่อดำเนินการสรรหา คพรฟ.ครบทุกภาคส่วนแล้ว ให้เลขาธิการสำนักงานคณะกรรมการกำกับกิจการพลังงานนำเสนอรายชื่อคพรฟ. ทั้งคณะที่ได้รับการสรรหา ต่อ กกพ. เพื่อพิจารณาแต่งตั้งประธานและรองประธานจำนวนไม่เกินสองคน และกรรมการอื่นผู้แทน สกพ. ที่ประจำเขตพื้นที่ที่โรงไฟฟ้าตั้งอยู่หรือผู้ที่ได้รับมอบหมายจาก สกพ. เป็นกรรมการและเลขานุการ คพรฟ.ผู้แทนโรงไฟฟ้าในเขตพื้นที่ประกาศ เป็นผู้ช่วยเลขานุการ คพรฟ.ข้อ ๑๙ กรรมการ คพรฟ.มีวาระในการดำรงตำแหน่งคราวละสี่ปี นับตั้งแต่วันที่ได้รับประกาศแต่งตั้งโดยดำรงตำแหน่งได้ไม่เกินสองวาระติดต่อกันความในวรรคนี้ไม่ให้ใช้บังคับกับกรรมการผู้แทนภาครัฐในวาระเริ่มแรก เมื่อครบกำหนดสองปี ให้กรรมการ คพรฟ.ในส่วนของภาคประชาชนออกจากตำแหน่งจำนวนกึ่งหนึ่ง โดยวิธีจับสลากหากจำนวนที่คำนวณได้มีเศษให้ปัดเศษทิ้งและให้ถือว่าการออกจากตำแหน่งดังกล่าวเป็นการพ้นจากตำแหน่งตามวาระทั้งนี้การดำเนินการจับสลากให้ดำเนินการล่วงหน้าตามสมควรกรรมการ คพรฟ. ที่พ้นจากตำแหน่งตามวาระอยู่ในตำแหน่งเพื่อปฏิบัติหน้าที่ต่อไปจนกว่าจะมีการแต่งตั้งกรรมการ คพรฟ.ขึ้นใหม่เพื่อให้มี กรรมการ คพรฟ. ปฏิบัติงานได้อย่างต่อเนื่องให้ดำเนินการสรรหากรรมการ คพรฟ. ขึ้นใหม่ในภาคส่วนเดียวกันเป็นการล่วงหน้าก่อนที่กรรมการ คพรฟ. ครบวาระ ตามสมควรในกรณีที่กรรมการ คพรฟ. พ้นจากตำแหน่งก่อนครบวาระให้ดำเนินการสรรหาและแต่งตั้งกรรมการคพรฟ. ในภาคส่วนเดียวกันแทนภายในสี่สิบห้าวันนับตั้งแต่วันที่ตำแหน่งนั้นว่างลงและให้ผู้ได้รับการแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของกรรมการ คพรฟ. ซึ่งตนแทนในกรณีที่วาระของกรรมการ คพรฟ. เหลืออยู่น้อยกว่าเก้าสิบวันจะไม่ดำเนินการสรรหาและแต่งตั้งกรรมการ คพรฟ. แทนตำแหน่งที่ว่างลงก็ได้และในการนี้ ให้ คพรฟ. ประกอบด้วยกรรมการ คพรฟ. เท่าที่เหลืออยู่เมื่อกรรมการ คพรฟ. พ้นจากตำแหน่งตามวาระให้ทำการส่งมอบงานแก่กรรมการ คพรฟ. ที่ได้รับการแต่งตั้งใหม่ ตามวิธีการที่ กกพ.กำหนดข้อ ๒๐ นอกจากการพ้นตำแหน่งตามวาระกรรมการ คพรฟ. พ้นจากตำแหน่งเมื่อ(๑) ตาย(๒) ลาออก(๓)กรรมการผู้แทนภาคประชาชนย้ายชื่อออกจากทะเบียนบ้านในพื้นที่ประกาศเกิน ๙๐ วัน(๔) ขาดคุณสมบัติหรือมีลักษณะต้องห้ามของการเป็นกรรมการ คพรฟ.(๕) ขาดการประชุม ๓ ครั้งติดต่อกันโดยไม่มีเหตุผลอันสมควร(๖) ประธาน กกพ. มีคำสั่งให้พ้นจากตำแหน่งตามมติ กกพ. หรือตามมติคพรฟ. ไม่น้อยกว่าสองในสามของ คพรฟ. ที่เสนอให้ กกพ.พิจารณาให้พ้นจากตำแหน่งเพราะมีความประพฤติเสื่อมเสีย บกพร่อง ไม่สุจริตต่อหน้าที่หรือมีส่วนได้ส่วนเสียในนิติกรรมสัญญาที่ทำกับกองทุนพัฒนาไฟฟ้าหรือหย่อนความสามารถ(๗) ผู้มีอำนาจเสนอแต่งตั้งตามข้อ ๑๔ หรือข้อ ๑๕เสนอขอเปลี่ยนแปลงกรรมการผู้แทนภาครัฐข้อ ๒๑ ให้ประธาน คพรฟ.เป็นผู้มีอำนาจดำเนินกิจกรรมของเงินกองทุนพัฒนาไฟฟ้าในพื้นที่ประกาศที่เกี่ยวกับบุคคลภายนอกประธาน คพรฟ. สามารถมอบอำนาจการดำเนินการตามวรรคหนึ่ง ตามที่ กกพ.กำหนดข้อ ๒๒ ให้ประธาน คพรฟ.หรือกรรมการ คพรฟ. ไม่น้อยกว่าหนึ่งในสาม มีอำนาจในการเรียกประชุมการประชุม คพรฟ.ต้องมีกรรมการเกินกว่ากึ่งหนึ่งของจำนวนกรรมการทั้งหมดที่มีอยู่ และต้องมีกรรมการผู้แทนภาคประชาชนเกินกว่ากึ่งหนึ่งของกรรมการที่เข้าร่วมประชุมจึงถือเป็นองค์ประชุมถ้าประธานไม่สามารถปฏิบัติหน้าที่ได้ให้รองประธานเป็นประธานในการประชุมถ้าประธานและรองประธานไม่สามารถปฏิบัติหน้าที่ได้ให้ที่ประชุมเลือกกรรมการคนใดคนหนึ่งทำหน้าที่ประธานในการประชุมการวินิจฉัยชี้ขาดของที่ประชุม ให้ถือเสียงข้างมากกรรมการคนหนึ่งให้มีหนึ่งเสียงในการลงคะแนน ถ้าคะแนนเสียงเท่ากันให้ประธานในการประชุมออกเสียงเพิ่มขึ้นอีกหนึ่งเสียงเป็นเสียงชี้ขาดการลงมติของที่ประชุมให้กระทำโดยเปิดเผยเว้นแต่เมื่อที่ประชุมเสียงข้างมากเห็นชอบให้ลงมติลับกรรมการและเลขานุการ หรือผู้ช่วยเลขานุการมีหน้าที่ออกหนังสือเชิญประชุม โดยแจ้งให้ คพรฟ. ทราบล่วงหน้าไม่น้อยกว่า ๕ วันและมีหน้าที่บันทึกการประชุม และส่งรายงานการประชุมให้ คพรฟ.ส่วนที่ ๓คณะกรรมการพัฒนาชุมชนในพื้นที่รอบโรงไฟฟ้าตำบล ข้อ ๒๓ การบริหารเงินกองทุนพัฒนาไฟฟ้าในพื้นที่ประกาศสำหรับกองทุนประเภท ก ให้ คพรฟ. มีอำนาจแต่งตั้ง คพรต. สำหรับแต่ละพื้นที่ขึ้นให้ประธาน คพรฟ. ลงนามคำสั่งแต่งตั้ง คพรต. และประกาศต่อสาธารณชนแล้วรายงาน ให้ สกพ. ทราบข้อ ๒๔ คพรต.แต่ละคณะมีจำนวนกรรมการตามที่ คพรฟ. กำหนด ซึ่งต้องไม่น้อยกว่า ๗ คน ประกอบด้วย(๑) คพรต. ภาคประชาชน มีจำนวนเท่ากับจำนวนหมู่บ้านในตำบลนั้นและมีจำนวนไม่น้อยกว่าสองในสามของ คพรต. ทั้งหมด(๒) คพรต. อื่น ๆ เช่น กำนัน ผู้ใหญ่บ้าน ผู้แทนสถานศึกษาผู้แทนองค์กรชุมชน ผู้แทนเครือข่ายชุมชน ผู้แทนสภาเยาวชน ผู้แทนศาสนสถานผู้แทนสื่อมวลชน มีจำนวนไม่เกินหนึ่งในสามของ คพรต. ทั้งหมดในวาระเริ่มแรก เพื่อให้การดำเนินการสรรหา คพรต. เป็นไปโดยรวดเร็วให้ กกพ. กำหนดจำนวน คพรต. ไม่น้อยกว่า ๗ คนข้อ ๒๕ คพรต.มีอำนาจและหน้าที่ดังนี้(๑) สำรวจความต้องการของประชาชนในพื้นที่และสำรวจผลกระทบจากการดำเนินงานของโรงไฟฟ้า เพื่อใช้ประกอบการจัดทำโครงการชุมชน(๒) จัดทำแผนแม่บทพัฒนาชุมชน หรือตำบล เพื่อการพัฒนาอย่างยั่งยืน(๓) ส่งเสริมสนับสนุนการจัดทำโครงการชุมชนเพื่อเสนอขอใช้เงินกองทุนพัฒนาไฟฟ้าในพื้นที่ประกาศโดยการจัดทำเวทีประชาคมตำบลหรือหมู่บ้าน(๔) พิจารณากลั่นกรองโครงการชุมชน ก่อนเสนอ คพรฟ.(๕) จัดประชุม คพรต. อย่างน้อย ๓ เดือนครั้งเพื่อติดตามและประเมินผลการดำเนินงานโครงการชุมชนที่ได้รับการสนับสนุนจากกองทุนพัฒนาไฟฟ้าในพื้นที่ประกาศและรายงานความก้าวหน้าทุก ๓ เดือน หรือเมื่อดำเนินการโครงการชุมชนแล้วเสร็จ(๖)ส่งเสริมการให้ความรู้ในเรื่องเกี่ยวข้องกับกองทุนพัฒนาไฟฟ้าแก่ประชาชนในพื้นที่ประกาศรวมทั้งประชาสัมพันธ์ เผยแพร่ข้อมูลกองทุนและผลการดำเนินงานแก่สื่อมวลชนประชาชนและองค์กรต่าง ๆ ในพื้นที่ประกาศ(๗) รับเรื่องร้องเรียน พิจารณาแก้ไขปัญหาเบื้องต้น และรายงาน คพรฟ.(๘) ดำเนินงานอื่นใด ตามที่ คพรฟ. มอบหมายเพื่อให้บรรลุวัตถุประสงค์ของการบริหารเงินกองทุนพัฒนาไฟฟ้าในพื้นที่ประกาศข้อ ๒๖ คพรต.ภาคประชาชน ให้มาจากการสรรหาของ สกพ. หรือหน่วยงานที่ สกพ. ขอความร่วมมือ โดยจัดให้มีการประชาคมหมู่บ้านทุกหมู่บ้านในแต่ละตำบลของพื้นที่ประกาศเพื่อคัดเลือกผู้แทนหมู่บ้านจำนวนหนึ่งคนกรณีมีเหตุอันสมควรทำ ให้ไม่สามารถจัดให้มีการประชาคมหมู่บ้านได้ตามวรรคหนึ่งให้ดำเนินการสรรหาคพรต. ตามวิธีการที่ กกพ. ประกาศกำหนด[๓]ข้อ ๒๗ คพรต. อื่น ๆ ให้มาจากการสรรหาของสกพ. หรือหน่วยงานที่ สกพ. ขอความร่วมมือ โดยจัดให้มีการประชุมในระดับตำบลเพื่อคัดเลือกข้อ ๒๘ คุณสมบัติของคพรต. ภาคประชาชน มีดังนี้(๑) มีสัญชาติไทย(๒) มีอายุไม่ต่ำกว่า ๒๕ ปีบริบูรณ์ และไม่เกิน ๗๐ ปีบริบูรณ์(๓) มีพื้นความรู้ไม่ต่ำกว่าการศึกษาภาคบังคับหรือที่กระทรวงศึกษาธิการเทียบไม่ต่ำกว่าการศึกษาภาคบังคับ(๔) มีชื่อในทะเบียนบ้านที่อยู่ในพื้นที่ประกาศติดต่อกันไม่น้อยกว่า๑ ปี นับถึงวันที่ดำเนินการสรรหา(๕) ไม่เป็นสมาชิกสภาผู้แทนราษฎรหรือผู้ช่วยผู้ดำเนินงานของสมาชิกสภาผู้แทนราษฎร สมาชิกวุฒิสภา เจ้าหน้าที่ของรัฐซึ่งมีตำแหน่งหรือเงินเดือนประจำ ข้าราชการการเมืองหรือผู้ดำรงตำแหน่งทางการเมืองสมาชิกสภาท้องถิ่น ผู้บริหารท้องถิ่น กรรมการที่ปรึกษาพรรคการเมือง(๖) ไม่เป็นบุคคลวิกลจริตหรือจิตฟั่นเฟือนไม่สมประกอบ(๗) ไม่ติดยาเสพติดให้โทษ(๘) ไม่เป็นบุคคลล้มละลายหรือไม่เคยเป็นบุคคลล้มละลายทุจริต(๙) ไม่เป็นคนไร้ความสามารถหรือคนเสมือนไร้ความสามารถ(๑๐)ไม่เป็นผู้ต้องคำพิพากษาถึงที่สุดให้จำคุกและถูกคุมขังอยู่โดยหมายศาล(๑๑) ไม่เคยเป็นบุคคลที่ต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันดำเนินการสรรหาเว้นแต่ความผิดอันได้กระทำโดยประมาทหรือความผิดลหุโทษ(๑๒) ไม่เคยถูกไล่ออก ปลดออก หรือให้ออกจากราชการ หน่วยงานของรัฐเพราะทุจริตต่อหน้าที่ หรือประพฤติชั่วอย่างร้ายแรงหรือถือว่ากระทำการทุจริตและประพฤติมิชอบในวงราชการ(๑๓)ไม่เป็นผู้มีส่วนได้ส่วนเสียในนิติกรรมสัญญาที่ทำกับกองทุนพัฒนาไฟฟ้าข้อ ๒๙ คุณสมบัติของคพรต. อื่น ๆ มีดังนี้(๑) มีสัญชาติไทย(๒) มีอายุไม่ต่ำกว่า ๒๕ ปีบริบูรณ์ ยกเว้นผู้แทนกลุ่มหรือสภาเยาวชนต้องมีอายุไม่ต่ำกว่า ๑๘ ปีบริบูรณ์ และไม่เกิน ๗๐ ปีบริบูรณ์(๓) มีความรู้ ความสามารถ เพื่อการพัฒนาชุมชนในพื้นที่รอบโรงไฟฟ้า(๔) มีชื่อในทะเบียนบ้านที่อยู่ในพื้นที่ประกาศติดต่อกันไม่น้อยกว่า๑ ปี นับถึงวันที่สมัครสรรหา(๕) ไม่เป็นสมาชิกสภาผู้แทนราษฎร สมาชิกวุฒิสภา ข้าราชการการเมือง(๖) ไม่เป็นผู้ดำรงตำแหน่งใด ๆ ในพรรคการเมือง(๗) ไม่เป็นบุคคลวิกลจริตหรือจิตฟั่นเฟือนไม่สมประกอบ(๘) ไม่ติดยาเสพติดให้โทษ(๙) ไม่เป็นบุคคลล้มละลายหรือไม่เคยเป็นบุคคลล้มละลายทุจริต(๑๐) ไม่เป็นคนไร้ความสามารถหรือคนเสมือนไร้ความสามารถ(๑๑) ไม่เป็นผู้ต้องคำพิพากษาถึงที่สุดให้จำคุกและถูกคุมขังอยู่โดยหมายศาล(๑๒) ไม่เคยเป็นบุคคลที่ต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันได้รับการคัดเลือกเว้นแต่ความผิดอันได้กระทำโดยประมาทหรือความผิดลหุโทษ(๑๓) ไม่เคยถูกไล่ออก ปลดออก หรือให้ออกจากราชการ หน่วยงานของรัฐเพราะทุจริตต่อหน้าที่ หรือประพฤติชั่วอย่างร้ายแรงหรือถือว่ากระทำการทุจริตและประพฤติมิชอบในวงราชการ(๑๔)ไม่เป็นผู้มีส่วนได้ส่วนเสียในนิติกรรมสัญญาที่ทำกับกองทุนพัฒนาไฟฟ้าข้อ ๓๐ เมื่อดำเนินการสรรหาคพรต. ครบทุกภาคส่วนแล้ว ให้จัดประชุมเพื่อคัดเลือกตำแหน่งประธาน รองประธานและเลขานุการ จากกรรมการ คพรต.ข้อ ๓๑ กรรมการ คพรต.มีวาระในการดำรงตำแหน่งคราวละสองปี นับตั้งแต่วันที่ได้รับการแต่งตั้งโดยดำรงตำแหน่งได้ไม่เกินสองวาระติดต่อกันกรรมการ คพรต. ที่พ้นจากตำแหน่งตามวาระให้อยู่ในตำแหน่งเพื่อปฏิบัติหน้าที่ต่อไปจนกว่าจะได้มีการแต่งตั้งกรรมการ คพรต.ขึ้นใหม่เพื่อให้มี กรรมการ คพรต. ปฏิบัติหน้าที่ได้อย่างต่อเนื่องให้ดำเนินการสรรหากรรมการ คพรต. ขึ้นใหม่ เป็นการล่วงหน้าก่อนที่กรรมการ คพรต.ครบวาระตามสมควรกรณีที่กรรมการ คพรต.พ้นจากตำแหน่งก่อนครบวาระให้ดำเนินการสรรหาและแต่งตั้งกรรมการ คพรต.ในภาคส่วนเดียวกันของกรรมการที่พ้นจากตำแหน่งแทนภายในสี่สิบห้าวันนับตั้งแต่วันที่ตำแหน่งนั้นว่างลงและให้ผู้ได้รับการแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของกรรมการ คพรต. ซึ่งตนแทนกรณีที่วาระของกรรมการ คพรต. เหลืออยู่น้อยกว่าเก้าสิบวันจะไม่ดำเนินการสรรหาและแต่งตั้งกรรมการ คพรต. แทนตำแหน่งที่ว่างลงก็ได้และในการนี้ ให้ คพรต. ประกอบด้วยกรรมการ คพรต. เท่าที่เหลืออยู่ข้อ ๓๒ นอกจากการพ้นตำแหน่งตามวาระ กรรมการ คพรต.พ้นจากตำแหน่งเมื่อ(๑) ตาย(๒) ลาออก(๓) ย้ายชื่อออกจากทะเบียนบ้านในพื้นที่ประกาศเกิน ๙๐ วัน(๔) ขาดคุณสมบัติหรือมีลักษณะต้องห้ามของการเป็นกรรมการ คพรต.(๕) ขาดการประชุม ๓ ครั้งติดต่อกันโดยไม่มีเหตุผลอันสมควร(๖) ประธาน คพรฟ. มีคำสั่งให้พ้นจากตำแหน่งตามมติ คพรต.ไม่น้อยกว่าสองในสามของ คพรต. ที่เสนอให้พ้นจากตำแหน่งเพราะมีความประพฤติเสื่อมเสียบกพร่อง ไม่สุจริตต่อหน้าที่หรือหย่อนความสามารถข้อ ๓๓ ประธาน คพรต.หรือกรรมการ คพรต. ไม่น้อยกว่าหนึ่งในสามมีอำนาจในการเรียกประชุมการประชุม คพรต.ต้องมีกรรมการเกินกว่ากึ่งหนึ่งของจำนวนกรรมการทั้งหมดที่มีอยู่จึงถือเป็นองค์ประชุมถ้าประธาน คพรต. ไม่สามารถปฏิบัติหน้าที่ได้ ให้รองประธาน คพรต.เป็นประธานในการประชุม ถ้าประธาน คพรต. และรองประธาน คพรต.ไม่สามารถปฏิบัติหน้าที่ได้ ให้ที่ประชุมเลือกกรรมการ คพรต.คนใดคนหนึ่งทำหน้าที่ประธานในการประชุมการวินิจฉัยชี้ขาดของที่ประชุม ให้ถือเสียงข้างมากกรรมการคนหนึ่งให้มีหนึ่งเสียงในการลงคะแนน ถ้าคะแนนเสียงเท่ากันให้ประธานในการประชุมออกเสียงเพิ่มขึ้นอีกหนึ่งเสียงเป็นเสียงชี้ขาดการลงมติของที่ประชุมให้กระทำโดยเปิดเผยเว้นแต่เมื่อที่ประชุมเสียงข้างมากเห็นชอบให้ลงมติลับเลขานุการ คพรต. มีหน้าที่ออกหนังสือเชิญประชุมตามที่ประธานหรือกรรมการไม่น้อยกว่าหนึ่งในสามมอบหมาย โดยแจ้งให้ คพรต.ทราบล่วงหน้าไม่น้อยกว่า ๕ วัน และมีหน้าที่บันทึกการประชุมและส่งรายงานการประชุมให้ คพรต.กรรมการ คพรต. ไม่สามารถแต่งตั้ง หรือส่งผู้แทนเข้าร่วมประชุมแทนได้หมวด ๓การบริหารเงินกองทุนพัฒนาไฟฟ้าในพื้นที่ประกาศ ส่วนที่ ๑การบริหารเงินกองทุนพัฒนาไฟฟ้าในพื้นที่ประกาศ ข้อ ๓๔ สกพ.จัดสรรเงินที่ผู้รับใบอนุญาตผลิตไฟฟ้านำส่งเข้ากองทุนพัฒนาไฟฟ้าไม่น้อยกว่าร้อยละ๙๕ สำหรับใช้ในกิจการของกองทุนพัฒนาไฟฟ้าในแต่ละพื้นที่ประกาศที่โรงไฟฟ้าของผู้รับใบอนุญาตผลิตไฟฟ้านั้นๆ ตั้งอยู่เงินส่วนที่เหลือจากการจัดสรรในวรรคหนึ่ง ให้ สกพ.ดำเนินการเพื่อกิจการดังนี้(๑) สำรองไว้ใช้ในกรณีฉุกเฉินเพื่อเยียวยาหรือบรรเทาความเสียหายในเบื้องต้นจากผลกระทบที่มีสาเหตุจากโรงไฟฟ้าตามที่กกพ. เห็นสมควร(๒)อุดหนุนให้กับการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้าที่ได้รับการจัดสรรเงินจำนวนน้อยไม่เพียงพอต่อการพัฒนาหรือฟื้นฟูท้องถิ่นทั้งนี้จำนวนเงินที่จะสนับสนุนให้กับแต่ละท้องถิ่นให้ขึ้นอยู่กับความเหมาะสมตามที่ กกพ.กำหนด(๓) เพื่อการบริหารจัดการกองทุนพัฒนาไฟฟ้าข้อ ๓๕ คพรฟ.เสนอแผนงานประจำปีต่อผู้ว่าราชการจังหวัดที่โรงไฟฟ้าตั้งอยู่ให้ความเห็นประกอบภายใน๑๕ วันทำการ หากพ้นระยะเวลาที่กำหนด ให้ คพรฟ. เสนอแผนงานประจำปีต่อ กกพ.เพื่อพิจารณาอนุมัติ โดยให้แผนงานประจำปีอย่างน้อยประกอบด้วย(๑)แผนยุทธศาสตร์และกรอบการจัดสรรเงินในการบริหารเงินกองทุนพัฒนาไฟฟ้าในพื้นที่ประกาศ(๒) ผลสำรวจความต้องการของประชาชนในพื้นที่ประกาศ(๓) ผลการศึกษา ประเมิน หรือวิจัยผลกระทบจากการดำเนินงานของโรงไฟฟ้า(๔) แผนปฏิบัติการประจำปี(๕) ประมาณการค่าใช้จ่ายในการบริหารจัดการทั้งนี้ ให้ดำเนินการตามคู่มือที่ สกพ. กำหนดข้อ ๓๖ ค่าใช้จ่ายในการบริหารจัดการประจำปีสำหรับกองทุนพัฒนาไฟฟ้าในพื้นที่ประกาศให้กำหนดตามจำนวนเงินกองทุนพัฒนาไฟฟ้าในพื้นที่ประกาศที่ได้รับการจัดสรรในรอบปีงบประมาณ ดังนี้การคำนวณค่าใช้จ่ายในการบริหารจัดการประจำปีขั้นเงินที่ได้รับการจัดสรร(บาท)ช่วงเงิน สุทธิ(บาท)อัตรา(ร้อยละ)ค่าบริหารแต่ละขั้นค่าบริหารสะสมสูงสุดของขั้น๑ - ๕,๐๐๐,๐๐๐๕,๐๐๐,๐๐๐๑๕๗๕๐,๐๐๐๗๕๐,๐๐๐๕,๐๐๐,๐๐๑ - ๑๐,๐๐๐,๐๐๐๕,๐๐๐,๐๐๐๑๒.๕๖๒๕,๐๐๐๑,๓๗๕,๐๐๐๑๐,๐๐๐,๐๐๑ - ๕๐,๐๐๐,๐๐๐๔๐,๐๐๐,๐๐๐๑๐๔,๐๐๐,๐๐๐๕,๓๗๕,๐๐๐๕๐,๐๐๐,๐๐๑ - ๑๐๐,๐๐๐,๐๐๐๕๐,๐๐๐,๐๐๐๗.๕๓,๗๕๐,๐๐๐๙,๑๒๕,๐๐๐๑๐๐,๐๐๐,๐๐๑ - ๑๕๐,๐๐๐,๐๐๐๕๐,๐๐๐,๐๐๐๕๒,๕๐๐,๐๐๐๑๑,๖๒๕,๐๐๐๑๕๐,๐๐๐,๐๐๐ ขึ้นไปส่วนที่เกิน ๑๕๐,๐๐๐,๐๐๐๒.๕ข้อ ๓๗ ค่าใช้จ่ายในการบริหารจัดการสำหรับกองทุนพัฒนาไฟฟ้าในพื้นที่ประกาศให้เป็นไปตามแนวทางและหลักเกณฑ์ที่กกพ. กำหนด ทั้งนี้ ไม่เกินกรอบวงเงินตามข้อ๓๖ข้อ ๓๘ การกำหนดกรอบการจัดสรรเงินกองทุนพัฒนาไฟฟ้าในพื้นที่ประกาศในแต่ละปีของคพรฟ. ให้มีวัตถุประสงค์เพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้าในด้านต่างๆ ตามหลักเกณฑ์ที่ กกพ. กำหนดส่วนที่ ๒การบริหารจัดการกองทุนประเภทก และ ประเภท ข ข้อ ๓๙ การพิจารณาให้การสนับสนุนโครงการชุมชนสำหรับการบริหารจัดการกองทุนประเภท ก มีขั้นตอนและวิธีการดังนี้(๑) ให้ คพรต. จัดเวทีประชาคมหมู่บ้านหรือตำบลเพื่อสำรวจความต้องการของประชาชนและบูรณาการแผนพัฒนาชุมชนระดับหมู่บ้านหรือตำบล(๒) ให้ผู้เสนอโครงการจัดทำเอกสารเสนอโครงการชุมชนตามแบบที่ สกพ.กำหนด ต่อ คพรต. ในพื้นที่ประกาศ(๓) คพรต. กลั่นกรองโครงการชุมชนตามหลักเกณฑ์การกลั่นกรองโครงการชุมชนที่กกพ. กำหนด(๔) คพรฟ.พิจารณาอนุมัติโครงการชุมชนตามหลักเกณฑ์การพิจารณาอนุมัติโครงการที่ กกพ. กำหนดข้อ ๔๐ การพิจารณาโครงการชุมชนสำหรับการบริหารจัดการกองทุนประเภท ข มีขั้นตอนและวิธีการดังนี้(๑) ให้ คพรฟ. จัดเวทีประชาคมหมู่บ้าน หรือตำบลเพื่อสำรวจความต้องการของประชาชนและบูรณาการแผนพัฒนาชุมชนระดับหมู่บ้านหรือตำบล(๒) ให้ผู้เสนอโครงการจัดทำเอกสารเสนอโครงการชุมชนตามแบบที่ สกพ.กำหนด ต่อ คพรฟ. ในพื้นที่ประกาศ(๓) คพรฟ.พิจารณาอนุมัติโครงการชุมชนตามหลักเกณฑ์การพิจารณาอนุมัติโครงการที่ กกพ. กำหนดข้อ ๔๑ โครงการชุมชนต้องไม่เป็นโครงการที่เสนอขอใช้เงินโดยส่อไปในทางทุจริตหรือแสวงหาผลประโยชน์ทางการเมืองและต้องไม่เป็นการเสนอขอใช้เงินซ้ำซ้อนกับงบบริหารของท้องถิ่นหรือส่วนราชการที่มีงบประมาณสนับสนุนในเรื่องหรือโครงการดังกล่าวแล้วหรือเสนอขอใช้เงินที่ไม่ทำให้เกิดผลในการพัฒนาตามระเบียบนี้ข้อ ๔๒ ให้ คพรฟ.แจ้งผลการพิจารณาโครงการชุมชนเป็นหนังสือพร้อมเหตุผลประกอบการพิจารณาให้ผู้เสนอโครงการชุมชนทราบภายใน๓๐ วัน นับจากวันที่พิจารณาโครงการชุมชนแล้วเสร็จข้อ ๔๓ กรณีมีความจำเป็นเร่งด่วนที่หากล่าช้าอาจก่อความเสียหายต่อพื้นที่ประกาศหรือพื้นที่ผู้ได้รับผลประโยชน์ตามข้อ๑๑ (๑) ให้ คพรฟ. พิจารณาอนุมัติช่วยเหลือได้ภายใต้กรอบงบประมาณประจำปีที่ได้รับอนุมัติ และรายงานต่อ สกพ. ให้ทราบในทันทีข้อ ๔๔ การแก้ไขเพิ่มเติม หรือเปลี่ยนแปลงแผนงานประจำปี ให้พิจารณาในที่ประชุม คพรฟ.และเสนอต่อผู้ว่าราชการจังหวัดที่โรงไฟฟ้าตั้งอยู่ให้ความเห็นประกอบภายใน ๑๕วันทำการหากพ้นระยะเวลาที่กำหนด ให้ คพรฟ. เสนอแผนงานประจำปี ต่อ กกพ.พิจารณาอนุมัติข้อ ๔๕ โครงการที่มีการผูกพันงบประมาณรายจ่ายของกองทุนพัฒนาไฟฟ้าในพื้นที่ประกาศเกินกว่า๑ ปี จะต้องมีงบประมาณรวมไม่เกินร้อยละยี่สิบของงบประมาณรายจ่ายของปีต่อไปข้อ ๔๖ ในการเสนอและพิจารณาโครงการชุมชน ให้ใช้หลักเกณฑ์ มาตรฐานราคากลางที่ กกพ. กำหนด หาก กกพ.มิได้กำหนดหลักเกณฑ์ มาตรฐานราคากลางไว้ให้เป็นไปตามหลักเกณฑ์มาตรฐานราคากลางทางราชการโดยอนุโลม และหากไม่มีหลักเกณฑ์มาตรฐานราคากลางของทางราชการ ให้ คพรฟ. พิจารณากำหนดให้เหมาะสมในแต่ละพื้นที่และรายงานให้ สกพ. ทราบข้อ ๔๗ เมื่อโครงการชุมชนได้รับอนุมัติแล้วให้ประธาน คพรฟ.ทำสัญญาหรือข้อตกลงกับผู้ได้รับการจัดสรรเงินกองทุนพัฒนาไฟฟ้าในพื้นที่ประกาศ หรือผู้รับจ้างหรือผู้ขาย แล้วแต่กรณีประธาน คพรฟ. สามารถมอบอำนาจการดำเนินการตามวรรคหนึ่ง ตามที่ กกพ.กำหนดข้อ ๔๘ ในการจัดทำสัญญาหรือข้อตกลงต้องประกอบด้วยเอกสารแนบท้ายอย่างน้อยดังนี้(๑) มติ คพรฟ. ที่อนุมัติโครงการพร้อมรายละเอียด(๒) แบบ หรือรูป หรือรายละเอียดรายการ(๓)รายละเอียดของผู้ที่ได้รับการจัดสรรเงินกองทุนพัฒนาไฟฟ้าในพื้นที่ประกาศผู้รับจ้างผู้ขาย(๔) แผนการเบิกจ่ายเงิน หรือแผนการดำเนินงาน(๕) เอกสารอื่นตามที่ คพรฟ. กำหนดข้อ ๔๙ ให้ผู้ได้รับการจัดสรรเงินกองทุนพัฒนาไฟฟ้าในพื้นที่ประกาศจัดทำหนังสือขอเบิกเงินงวดโครงการชุมชน พร้อมเอกสารประกอบดังนี้(๑) สำเนาสัญญา หรือข้อตกลงโครงการชุมชน(๒) สำเนาบัญชีเงินฝากธนาคาร(๓) รายงานผลการตรวจงวดงาน (กรณีเบิกจ่ายมากกว่า ๑งวดยกเว้นกรณีเบิกจ่ายล่วงหน้า)(๔) รูปถ่ายผลการทำงาน หรือกิจกรรม (กรณีเบิกจ่ายมากกว่า ๑ งวดยกเว้นกรณีเบิกจ่ายล่วงหน้า)ข้อ ๕๐ การจ่ายเงินกองทุนพัฒนาไฟฟ้าในพื้นที่ประกาศให้ประธาน คพรฟ. หรือผู้ที่ประธาน คพรฟ. มอบหมายเป็นผู้อนุมัติการจ่ายเงินพร้อมกับลงลายมือชื่อในหลักฐานการจ่ายเงินหรือหลักฐานการขอรับเงินและให้จ่ายเงินภายในกรอบวงเงินงบประมาณประจำปีที่ได้รับความเห็นชอบจาก กกพ. แล้วด้วยวิธีการดังนี้(๑) การจ่ายผ่านธนาคาร ให้โอนเงินเข้าบัญชีเจ้าหนี้หรือผู้มีสิทธิรับเงิน(๒) การจ่ายเป็นเช็ค ให้ออกเช็คในนามเจ้าหนี้ หรือผู้มีสิทธิรับเงินโดยขีดฆ่าคำว่า หรือผู้ถือ และขีดคร่อม(๓) การสั่งจ่ายเงิน เพื่อขอรับเงินสดมาจ่ายให้ออกเช็คสั่งจ่ายในนามเจ้าหน้าที่ที่รับผิดชอบโดยขีดฆ่าคำว่า หรือผู้ถือทั้งนี้การจ่ายเงินต้องมีหลักฐานการจ่ายเงินไว้เพื่อประโยชน์ในการตรวจสอบทุกครั้งข้อ ๕๑ ให้ผู้ได้รับการจัดสรรเงินกองทุนพัฒนาไฟฟ้าในพื้นที่ประกาศที่ได้รับเงินแล้วจัดทำหนังสือตอบรับการรับเงินข้อ ๕๒ ให้ผู้ได้รับการจัดสรรเงินกองทุนพัฒนาไฟฟ้าในพื้นที่ประกาศจัดทำป้ายหรือเครื่องหมายใดๆที่แสดงว่าเป็นโครงการชุมชนที่ได้รับการสนับสนุนจากเงินกองทุนพัฒนาไฟฟ้าในพื้นที่ประกาศตามรูปแบบ ขนาด ลักษณะ และวิธีการที่ สกพ. กำหนดส่วนที่ ๓การบริหารจัดการกองทุนประเภทค ข้อ ๕๓ การบริหารเงินกองทุนพัฒนาไฟฟ้าในพื้นที่ประกาศที่มีการบริหารจัดการกองทุนประเภท ค กำหนดให้ผู้ได้รับการจัดสรรเงินเป็นหน่วยงานของรัฐและให้ดำเนินการดังนี้(๑) ให้ผู้แทนจากเทศบาลหรือองค์การบริหารส่วนตำบลในพื้นที่ประกาศจัดทำโครงการชุมชนโดยผ่านการประชาคมระดับตำบลและจัดทำแผนการเบิกจ่ายเงินของแต่ละโครงการ ตามกรอบแผนงานประจำปีที่ กกพ.อนุมัติแล้ว(๒) ให้ สกพ. อนุมัติจ่ายเงินกองทุนพัฒนาไฟฟ้าในพื้นที่ประกาศให้ผู้ได้รับการจัดสรรเงินตามแผนการเบิกจ่ายเงิน เพื่อให้โครงการชุมชนบรรลุตามวัตถุประสงค์(๓) ให้ผู้ได้รับการจัดสรรเงินในพื้นที่ประกาศ รวบรวมจัดทำรายงานความก้าวหน้าของโครงการชุมชนเสนอ สกพ. อย่างน้อยปีละสองครั้งหรือเมื่อสิ้นสุดโครงการหมวด ๔การเงินการบัญชี การพัสดุ และการตรวจสอบ ข้อ ๕๔ ให้ สกพ.โอนเงินกองทุนพัฒนาไฟฟ้าในพื้นที่ประกาศเป็นรายไตรมาสโดยให้พิจารณาถึงแผนงานประจำปี แผนการใช้จ่ายเงินและความจำเป็นของการบริหารเงินกองทุนพัฒนาไฟฟ้าในพื้นที่ประกาศข้อ ๕๕ ให้มีการจัดทำบัญชีเงินกองทุนพัฒนาไฟฟ้าในพื้นที่ประกาศแยกต่างหากจากกันในแต่ละพื้นที่ประกาศและให้จัดทำเอกสารทางการเงินและเอกสารทางบัญชี ตามรูปแบบที่ สกพ. กำหนด และ สกพ.สามารถแต่งตั้งผู้ตรวจสอบและประเมินผลการบริหารจัดการเงินกองทุนพัฒนาไฟฟ้าในพื้นที่ประกาศและการดำเนินงานของ คพรฟ. ได้ตามสมควร ในการนี้ คพรฟ.มีหน้าที่อำนวยความสะดวกในการปฏิบัติงานของผู้ตรวจสอบทุกขณะข้อ ๕๖ ในการบริหารเงินกองทุนพัฒนาไฟฟ้าในพื้นที่ประกาศที่จัดสรรเพื่อกิจการของกองทุนในพื้นที่ประกาศ ให้จัดทำรายงานความก้าวหน้าฐานะการเงิน ผลการดำเนินงานรายไตรมาสและรายปี พร้อมทั้งแสดงบัญชีรายได้ค่าใช้จ่ายและงบดุลในส่วนของกองทุนพัฒนาไฟฟ้าในพื้นที่ประกาศภายใน ๖๐ วันนับแต่วันสิ้นปีงบประมาณ แล้วรายงานให้ กกพ. ทราบ ทั้งนี้ หากไม่สามารถรายงานการเงินดังกล่าวได้ให้ สกพ. ชะลอการโอนเงินให้กองทุนพัฒนาไฟฟ้าในพื้นที่ประกาศชั่วคราวข้อ ๕๗ ในการบริหารเงินกองทุนประเภทก และประเภท ข ให้มีการตรวจสอบภายในเกี่ยวกับการเงิน การบัญชี และการพัสดุแล้วรายงานผลการตรวจสอบให้ กกพ. ทราบอย่างน้อยปีละหนึ่งครั้งและให้มีการตรวจสอบบัญชีและรับรองงบการเงินโดยผู้สอบบัญชีรับอนุญาตข้อ ๕๘ ให้ คพรฟ.เปิดบัญชีเงินฝากออมทรัพย์และบัญชีเงินฝากกระแสรายวันของธนาคารหรือสถาบันการเงินใช้ชื่อบัญชี ว่า เงินกองทุนพัฒนาไฟฟ้าในพื้นที่ประกาศโดยให้ระบุชื่อโรงไฟฟ้าหรือชื่อตำบล หรือชื่ออำเภอหรือชื่อจังหวัดที่โรงไฟฟ้าตั้งอยู่ ต่อท้ายข้อ ๕๙ การเปิดบัญชีเงินฝากธนาคารโดยผู้มีอำนาจสั่งจ่ายสี่คน คือ ประธาน คพรฟ. รองประธาน คพรฟ. คนใดคนหนึ่ง และกรรมการคพรฟ. อีกสองคนเงื่อนไขการสั่งจ่ายเงินจะต้องมีผู้ลงนามสองในสี่ คือ ประธาน คพรฟ.หรือรองประธาน คพรฟ. ลงนามร่วมกับกรรมการ คพรฟ. คนใดคนหนึ่งข้อ ๖๐ ให้มีผู้รับผิดชอบด้านการเงินเป็นผู้เก็บรักษาเงินกองทุนพัฒนาไฟฟ้าในพื้นที่ประกาศ และให้มีเงินสดย่อยไว้ใช้จ่ายในกิจการกองทุนพัฒนาไฟฟ้าในวงเงิน ๕๐,๐๐๐ บาทข้อ ๖๑ ในการยืมเงินทดรองจ่ายให้ยืมล่วงหน้าได้ไม่เกิน ๗ วันก่อนการดำเนินการ และให้หักล้างเงินยืมจ่ายภายใน ๓๐วันหลังการดำเนินการแล้วเสร็จข้อ ๖๒ การพัสดุของการดำเนินงานกองทุนพัฒนาไฟฟ้าในพื้นที่ประกาศให้เป็นไปตามระเบียบที่ กกพ. กำหนดหมวด ๕การติดตามและการประเมินผล ข้อ ๖๓ คพรต. หรือคพรฟ. จัดให้มีเวทีประชาคมระดับหมู่บ้าน หรือชุมชน และระดับตำบล หรือกลุ่มชุมชนทุก ๆ ๓ เดือน เพื่อติดตามผลการดำเนินงานโครงการชุมชนข้อ ๖๔ ผู้ได้รับการจัดสรรโครงการชุมชนมีหน้าที่รายงานความก้าวหน้าตามแผนการดำเนินงานโครงการต่อที่ประชุมคพรต. หรือ คพรฟ. และสรุปผลการดำเนินงานให้ คพรต. หรือ คพรฟ.รับทราบเมื่อโครงการชุมชนนั้น ๆ ดำเนินการแล้วเสร็จข้อ ๖๕ ให้ คพรฟ.จัดทำรายงานความก้าวหน้า และรายงานประเมินผลการดำเนินงานตามแผนงานและโครงการชุมชนที่ได้อนุมัติทุกรายไตรมาส เพื่อให้ สกพ. ใช้ประกอบในขั้นตอนการโอนเงินให้กับพื้นที่ประกาศข้อ ๖๖ ให้ สกพ. และคพรฟ. ร่วมกันจัดทำฐานข้อมูลโครงการชุมชน เพื่อการติดตามประเมินผลและการประเมินความสำเร็จโครงการชุมชน โดยประสานความร่วมมือในการเปลี่ยนแปลงแก้ไขข้อมูลให้เป็นปัจจุบันและใช้ประโยชน์ร่วมกันได้ข้อ ๖๗ กรณีเกิดข้อขัดแย้งหรือข้อพิพาทในการดำเนินงานตามโครงการให้ คพรฟ. ประชุมเพื่อหาข้อยุติ และมอบหมายให้กรรมการ คพรฟ. คนหนึ่งคนใดหรือหลายคนดำเนินการตามมติของ คพรฟ. เพื่อแก้ไขและยุติข้อขัดแย้งหรือข้อพิพาทนั้นโดยเร็วข้อ ๖๘ กรณีมีเหตุให้ทราบแน่ชัดว่าโครงการไม่เกิดผลประโยชน์หรือมีความเสี่ยงว่าโครงการไม่ประสบความสำเร็จ สกพ. สามารถให้ คพรฟ.ชี้แจงข้อเท็จจริง หรือแก้ไข หรือระงับการกระทำอันเป็นเหตุให้เกิดความเสียหายได้ข้อ ๖๙ กรณีมีข้อร้องเรียนในเรื่องการทุจริตในการใช้เงินกองทุนพัฒนาไฟฟ้าในพื้นที่ประกาศสกพ. สามารถให้ คพรฟ. จัดทำข้อเท็จจริงประกอบการพิจารณาของ กกพ.หมวด ๖การประชาสัมพันธ์กองทุนพัฒนาไฟฟ้า ข้อ ๗๐ ในการบริหารเงินกองทุนพัฒนาไฟฟ้าในพื้นที่ประกาศให้มีการประชาสัมพันธ์กองทุนพัฒนาไฟฟ้าต่อสาธารณชนในพื้นที่ประกาศอย่างทั่วถึงเพื่อให้เกิดความเข้าใจและเข้าถึงเงินกองทุนพัฒนาไฟฟ้าในพื้นที่ประกาศตามแนวทางการประชาสัมพันธ์โครงการชุมชนที่ สกพ. กำหนดข้อ ๗๑ ให้ คพรฟ.จัดให้มีการประชาสัมพันธ์ผลการดำเนินงานโครงการชุมชนผ่านสื่อหรือการจัดกิจกรรมต่างๆ เช่น จดหมายข่าว วิทยุชุมชน สื่อบุคคล หนังสือพิมพ์ท้องถิ่น สื่ออิเล็กทรอนิกส์รถเคลื่อนที่ ป้ายโครงการ จัดงานแถลงข่าวแสดงความสำเร็จโครงการชุมชนหมวด ๗บทเฉพาะกาล ข้อ ๗๒ ให้ สกพ.ดำเนินการสรรหา คพรฟ. ชุดแรก ภายใน ๑๕๐ วัน นับแต่วันที่ระเบียบนี้มีผลบังคับใช้เว้นแต่กรณีเป็นโรงไฟฟ้าที่เริ่มสร้างหลังระเบียบนี้มีผลใช้บังคับให้ดำเนินการสรรหาภายใน ๑๕๐ วัน นับถัดจากวันที่เริ่มส่งเงินเข้ากองทุนพัฒนาไฟฟ้าข้อ ๗๓ ในระหว่างที่ยังไม่มีระเบียบ ข้อกำหนดหลักเกณฑ์ ที่อ้างถึงในประกาศนี้ ให้ใช้ระเบียบ ข้อกำหนด หลักเกณฑ์ ที่ส่วนราชการส่วนราชการท้องถิ่นซึ่งมีลักษณะเดียวกันปฏิบัติอยู่ทั้งนี้ให้เสนอขอความเห็นชอบจาก กกพ. ก่อนนำไปใช้ประกาศณ วันที่ ๒๙ ธันวาคม พ.ศ. ๒๕๕๓ดิเรก ลาวัณย์ศิริประธานกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยกองทุนพัฒนาไฟฟ้า เพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้า(ฉบับที่ ๒) พ.ศ. ๒๕๖๐[๔]ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพัชรภรณ์/จัดทำ๑๖พฤศจิกายน ๒๕๖๐ปริญสินีย์/ตรวจ๒๗ พฤศจิกายน ๒๕๖๐[๑] ราชกิจจานุเบกษาเล่ม ๑๒๘/ตอนพิเศษ ๑๖ ง/หน้า ๓/๘ กุมภาพันธ์ ๒๕๕๔[๒] ข้อ ๑๒แก้ไขเพิ่มเติมโดยระเบียบคณะกรรมการกำกับกิจการพลังงาน ว่าด้วยกองทุนพัฒนาไฟฟ้าเพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้า(ฉบับที่ ๒) พ.ศ. ๒๕๖๐[๓] ข้อ ๒๖ วรรคสอง เพิ่มโดยระเบียบคณะกรรมการกำกับกิจการพลังงานว่าด้วยกองทุนพัฒนาไฟฟ้าเพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้า(ฉบับที่ ๒) พ.ศ. ๒๕๖๐[๔] ราชกิจจานุเบกษาเล่ม ๑๓๔/ตอนพิเศษ ๒๔๖ ง/หน้า ๔/๕ ตุลาคม ๒๕๖๐